# Úradný vestník C 126A/7. j

| | ISSN 1725-5236 |
| --- | --- |
| Úradný vestník
  Európskej únie | C 126A |
| | |
| Slovenské vydanie | Informácie a oznámenia | Zväzok 507. júna 2007 |

ISSN 1725-5236

Úradný vestník

Európskej únie

C 126A

Slovenské vydanie

Informácie a oznámenia

Zväzok 507. júna 2007

---

| Číslo oznamu | Obsah | Strana |
| --- | --- | --- |
| | V   Oznamy |
| | SPRÁVNE POSTUPY |
| | Komisia |
| 2007/C 126A/01 | Spoločné výskumné centrum (JRC) – Vyhlásenie výberového konania na obsadenie miesta riaditeľa (trieda AD 14) – Ústav pre životné prostredie a trvalo udržateľný rozvoj v Ispre (JRC.H) – KOM/2007/10050 | 1 |

Číslo oznamu

Obsah

Strana

V   Oznamy

SPRÁVNE POSTUPY

Komisia

2007/C 126A/01

Spoločné výskumné centrum (JRC) – Vyhlásenie výberového konania na obsadenie miesta riaditeľa (trieda AD 14) – Ústav pre životné prostredie a trvalo udržateľný rozvoj v Ispre (JRC.H) – KOM/2007/10050

1

| SK | |
| --- | --- |

SK

---

V Oznamy

SPRÁVNE POSTUPY

Komisia

| 7.6.2007 | SK | Úradný vestník Európskej únie | CA 126/1 |
| --- | --- | --- | --- |

7.6.2007

SK

Úradný vestník Európskej únie

CA 126/1

---

SPOLOČNÉ VÝSKUMNÉ CENTRUM (JRC)

Vyhlásenie výberového konania na obsadenie miesta riaditeľa (trieda AD 14)

Ústav pre životné prostredie a trvalo udržateľný rozvoj v Ispre (JRC.H)

KOM/2007/10050

(2007/C 126 A/01)

Kto sme

Spoločné výskumné centrum, ktorého poslaním je zabezpečiť vedeckú a technickú podporu pri zrode, rozvoji, implementácii a monitorovaní politiky Európskej únie, orientovanú na klientov. JRC pozostáva zo siedmich výskumných ústavov nachádzajúcich sa na 5 miestach v Európe. Máme 2 700 zamestnancov a prevádzkový rozpočet 300 miliónov EUR ročne. Pôsobíme najmä v týchto sférach: potraviny a chemické výrobky v súvislosti so zdravím, životné prostredie a trvalo udržateľný rozvoj, jadrová bezpečnosť, ďalej vyvíjame horizontálne aktivity v oblasti referenčných materiálov a merania, technicko-ekonomických prognóz, verejnej bezpečnosti a boja proti podvodom.

Čo ponúkame

Pozíciu riaditeľa Ústavu pre životné prostredie a trvalo udržateľný rozvoj (JRC.H – ISPRA). Poslaním Ústavu pre životné prostredie a trvalo udržateľný rozvoj (IES, http://ies.jrc.cec.eu.int/) je zabezpečiť vedeckú a technickú podporu oblastiam politiky Európskej únie týkajúcim sa ochrany životného prostredia v záujme prispenia k trvalo udržateľnému rozvoju v Európe. Medzi hlavné oblasti činnosti ústavu patrí: využívanie prírodných zdrojov trvalo udržateľným spôsobom, trvalo udržateľné poľnohospodárstvo a rozvoj vidieka, zmierňovanie klimatických zmien a adaptácia, environmentálne riziká a prírodné hrozby, trvalo udržateľná doprava a kvalita ovzdušia, obnoviteľné energie, ekologický rozmer rozvojovej spolupráce, ekologické informačné a monitorovacie systémy.

Riaditeľ je zodpovedný za vedenie ústavu a sú naňho prevedené finančné právomoci, pokiaľ ide o celkový rozpočet ústavu, ako aj právomoci pri prijímaní personálu do ústavu. V ústave pracuje asi 450 ľudí a jeho ročný rozpočet predstavuje 40 miliónov EUR. Riaditeľ bude členom vyššieho manažmentu JRC a bude prispievať k celkovému rozvoju a implementácii poslania centra. Okrem toho sa od neho bude očakávať účasť na strategickom smerovaní a koordinácii aktivít súvisiacich so životným prostredím a trvalo udržateľným rozvojom v rámci celého JRC.

Každý uchádzač musí:

| 1. | byť občanom jedného z členských štátov Európskej únie; |
| --- | --- |

1.

byť občanom jedného z členských štátov Európskej únie;

| 2. | mať ukončené vysokoškolské vzdelanie, ktoré mu umožňuje pokračovať v postgraduálnom štúdiu; |
| --- | --- |

2.

mať ukončené vysokoškolské vzdelanie, ktoré mu umožňuje pokračovať v postgraduálnom štúdiu;

| 3. | mať najmenej 15-ročnú postgraduálnu odbornú prax na pozícii, kde sa vyžaduje uvedená kvalifikácia, vrátane aspoň piatich rokov odborného pôsobenia vo vyššej riadiacej funkcii; |
| --- | --- |

3.

mať najmenej 15-ročnú postgraduálnu odbornú prax na pozícii, kde sa vyžaduje uvedená kvalifikácia, vrátane aspoň piatich rokov odborného pôsobenia vo vyššej riadiacej funkcii;

| 4. | dokonale ovládať jeden z úradných jazykov EÚ a primerane ovládať ďalší z týchto jazykov. Upozorňujeme uchádzačov, že výberové konania budú prebiehať iba v anglickom, francúzskom alebo nemeckom jazyku. |
| --- | --- |

4.

dokonale ovládať jeden z úradných jazykov EÚ a primerane ovládať ďalší z týchto jazykov. Upozorňujeme uchádzačov, že výberové konania budú prebiehať iba v anglickom, francúzskom alebo nemeckom jazyku.

Riaditeľa vyberie a vymenuje Komisia v súlade so svojimi procedurálnymi postupmi pri výbere zamestnancov a ich prijímaní do služobného pomeru. Platové a pracovné podmienky zodpovedajú podmienkam stanoveným v Služobnom poriadku úradníkov Európskych spoločenstiev pre triedu AD 14. Komisia uplatňuje politiku rovnosti príležitostí.

Úplný opis pracovnej činnosti, kritériá výberu a prihláška online sa nachádzajú na internetovej stránke:

http://ec.europa.eu/dgs/personnel_administration/seniormanagementvacancies/CV_Encadext/index.cfm

V prípade technických problémov pošlite e-mail na adresu:

ADMIN-MANAGEMENT-ONLINE@ec.europa.eu

Uzávierka podávania prihlášok je 5. júla 2007. Po 12.00 hod. (poludnie) bruselského času už nebude možné podať prihlášku online.

---